 என்கண்ணுக் கினியாளே, அன்பே! உன்றன் எழில்அண்ணன் நரிக்கண்ணன், வேழ நாட்டின்  வன்மையுறு படைத்தலைவ னாய்இ ருந்தும் வேழர்படை வருவதை, ஏன் என்னிடத்தில்  முன்னமே சொல்லவில்லை? வேழ நாட்டான் முழுதும்நமை ஆதரிப்ப தாக அன்றோ  சொன்னான்?இந் நாட்டினிலே நம்ப டைகள் தோதில்லா திருக்கையிலே நமைஎ திர்த்தார்!   இந்நாட்டை உன்அண்ணன் பெறநி னைத்தான்! என்படையின் தளர்நிலையை, அவனை யல்லால்  பின்எவரும் அறியாரே! உடன்பி றந்தான் பெரும்பகைவன் எனக்கு! நெடு வைய மீதில்  என்ஆவி போன்றவள்நீ! என்ன செய்வேன்? என்வெற்றி உன்துன்பம் அன்றோ பெண்ணே!  மன்னவன்நான் எனைநம்பி வாழு கின்ற மக்கட்கோ என்கடமை ஆற்ற வேண்டும்." 